Norsk Bergindustri

Norsk Bergindustri (stiftet i 2008) er en bransjeforening for mineralnæringen i Norge. Foreningen består av ca. 170 medlemsbedrifter som produserer pukk, grus og andre byggeråstoffer, malm og mineraler eller naturstein, samt leverandører av varer og tjenester til bransjen.  

Foreningen ble opprettet i 2008 som en sammenslåing av tre eldre foreninger; Berindustriens Landssammenslutning (BIL), etablert i 1907; Pukk- og grusleverandørenes landsforening (PGL), etablert i 1972; og Stenindustriens Landssammenslutning (SIL), etablert i 1952. Før sammenslåingen utgjorde de og sammen, fra august 2003, Bergindustriens Fellessekretariat. 

Norsk Bergindustri samarbeider med Norsk Industri og holder til i NHO-bygget i Oslo. Siden etableringen av foreningen i 2008 er en egen minerallov blitt innført (2009) og landets første mineralstrategi ble presentert i 2013. I 2017 var "Mineraler for det grønne skiftet" blant hovedtemaene under NHOs årskonferanse.

Fagkomiteer 
Norsk Bergindustri har en rekke ulike fagkomiteer der representanter for bedriftene møtes for å diskutere emner som miljø, HMS, bergteknikk, drift og vedlikehold med mer. Mange av komiteene arrangerer jevnlig kurs og konferanser for den øvrige medlemsmassen i samarbeid med foreningens sekretariat.

Referanser

Eksterne lenker 
 
 Bergindustriens Landsforening på SNL.no
 Geologiske foreninger i Norge på SNL.no

Norske arbeidsgiverforeninger
Organisasjoner etablert i 2008